**O moleculă de iubire**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu n-am cerut prea mult,

- o molecula de iubire.

În viața-mi de tumult,

mi-a fost o amagire.

Apoi, dat-am himera iubirii

pentru cuvânt. În vers

pus-am culorile orbirii ...

O, știu, e greu de înțeles.

Trăirea exprimată,

puțin din eul liric,

din toamna fermecată,

din cadrul cel idilic ...

Le-am înghețat în iarnă

- pastelul ce l-am scris.

,,Statuia'' se încarnă,

rămân, doar, eu, c-un vis ...

La poarta disperării

bătut-am și-am strigat.

Răspuns din largul zării,

timp ... timp am așteptat.

Plămadă din durere,

o facere, o alta

apar ca o părere

cioplită cam ... cu dalta ...

Năluca cea din vis,

ce-apar și iar dispar,

rămâne ce am scris

aici și ... la ziar ...

Dorințe răstignite

pe a lui Procust pat,

scurtate sau lungite ...

Nimic n-a mai contat.

.......................................

E-un semn de prețuire

- mă-ntorc la-ntâia-mi vrere -

,,o moleculă de iubire''.

Iubirea-n veci nu piere!

31 octombrie 2020

Mara Emerraldi